3-அமினோ அசிட்டனிலைடு

3-அமினோ அசிட்டனிலைடு (3-Aminoacetanilide) என்பது C8H10N2O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். மெட்டா அமினோ அசிட்டனிலைடு என்ற பெயராலும் இந்த சேர்மம் அழைக்கப்படுகிறது. இச்சேர்மம் அசிட்டனிலைடின் அமினோ வழித்தோன்றலாகவும், அமினோ அசிட்டனிலைடின் மெட்டா-மாற்றியமாகவும் கருதப்படுகிறது. 2-அமினோ அசிட்டனிலைடு, 4-அமினோ அசிட்டனிலைடு என அமினோ அசிட்டனிலைடுக்கு இரண்டு மாற்றியங்கள் உள்ளன. அமினோ அசிட்டனிலைடு வழிப்பெறுதிகள் பல்லினவளையம் மற்றும் அரோமாட்டிக்கு தொகுப்பு வினைகளில் முக்கியமான செயற்கை இடைநிலைகளாகும். இந்த வழிப்பெறுதிகள் மருந்துத் தொழில்,  சாயங்கள் மற்றும் நிறமித் தொழிலில் பயன்பாடுகளைக் கண்டறிந்துள்ளன.

தயாரிப்பு
3-அமினோ அசிட்டனிலைடு சேர்மத்தை தயாரிக்க பல முறைகள் உள்ளன. இதை மெட்டா-நைட்ரோ அசிட்டனிலைடை குறைப்பதன் மூலம் தயாரிக்கலாம். மெட்டா-குளோரோ அசிட்டனிலைடு  மெட்டா-அமினோ அசிட்டனிலைடாக மாற்றப்பட்டுள்ளது.

பயன்கள்
அசோ சேர்மங்கள், பிரோல்கள், இமிடசோல், தயசோல் மற்றும் பிற பல்லினவளையச் சேர்மங்கள் ள் தயாரிப்பில் 3′-அமினோ அசிட்டனிலைடு பயன்படுத்தப்படுகிறது. திராமெட்னிப்பு என்ற மருந்து தயாரிப்பதற்கான தொடக்கப் பொருளாக இது பயன்படுகிறது. சாயத் தயாரிப்பிலும் இச்சேர்மம்  பயன்படுத்தப்படுகிறது.

மேற்கோள்கள்

பகுப்பு:அசிட்டனிலைடுகள்
பகுப்பு:3-அமினோபீனைல் சேர்மங்கள்